Diari Oficial de la Generalitat Valenciana


Sumari del DOGV 3375, del 18-11-1998 (1998/902708)

DECRET 178/1998, de 3 de novembre, del Govern Valencià, pel qual s'accepta la cessió gratuïta de la propietat de un immoble de 95 metres quadrats de superfície situat al carrer de la Pesquera, de Chelva, destinat a la construcció de l'oficina comarcal agrària Los Serranos, realitzada per l'Ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/11/03/178/dof/vci/html**

### Dades del document

Número de DOGV
:   3375

Data del DOGV
:   18-11-1998

Secció del DOGV
:   I. DISPOSICIONS GENERALS

Número del document
:   1998/902708


Data del document
:   03-11-1998

Organisme emissor


Tipus de document
:   Decret

Descriptors 

:   * Chelva
    * cultura regional
    * propietat immobiliària

DECRET 178/1998, de 3 de novembre, del Govern Valencià, pel qual s'accepta la cessió gratuïta de la propietat de un immoble de 95 metres quadrats de superfície situat al carrer de la Pesquera, de Chelva, destinat a la construcció de l'oficina comarcal agrària Los Serranos, realitzada per l'Ajuntament d'aquest municipi. [1998/Q9769]  
L'Ajuntament de Chelva, en sessió plenària del dia 5 de setembre de 1997, acordà la cessió gratuïta a la Generalitat Valenciana de la propietat d'un immoble de 95 metres quadrats de superfície, situat al carrer de la Pesquera, propietat de l'Ajuntament.  
La cessió es realitza amb la finalitat determinant que s'hi construïsca una oficina comarcal agrària.  
A petició de la consellera d'Agricultura, Pesca i Alimentació, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 3 de novembre de 1998,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Chelva, de l'immoble de 95 metres quadrats de superfície, situat al carrer de la Pesquera, que confronta: nord, parcel·la cadastral número 1620505XK7012B, avinguda de la Mancomunidad Alto Turia, número 55; sud, carrer en projecte, número 7; est, carrer de la Pesquera; i oest, parcel·la cadastral 1620504XK7012B, avinguda de la Mancomunidad Alto Turia, número 57.  
Aquesta finca haurà de segregar-se de la inscrita en el Registre de la Propietat de Chelva, foli 112, tom 26, llibre 7 de Chelva, finca 1.030, inscripció 1.ª. Forma part de la parcel·la cadastral 1620506XK7012B.  
Article 2  
La cessió gratuïta realitzada per l'Ajuntament de Chelva s'efectua amb la condició de construir en l'immoble una oficina comarcal agrària.  
Article 3  
Les despeses que ocasione la subscripció del corresponent document públic seran a càrrec de la Generalitat Valenciana.  
Article 4  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 3 de novembre de 1998  
El president de la Generalitat Valenciana,  
EDUARDO ZAPLANA HERNANDEZ-SORO  
El conseller d'Economia, Hisenda, i Administració Pública,  
JOSÉ LUIS OLIVAS MARTINEZ


Còpia Permalink ELI